[{"text_idx": "#000001", "text": "Francio: nek s\u0302akristoj, nek deliktuloj, sed defendantoj de la homaj rajtoj"}, {"text_idx": "#000004", "text": "La organizaj\u0302oj Internacia Amnestio-Francio, Cimade, Tutmondaj kuracistoj, Kuracistoj sen landlimoj, Katolika Helpservado \u2013 Caritas-Francio maltrankvilig\u0302as pro la decido de la Apelacia kortumo de Aix-en-Provence, pasintan mardon 8an de au\u0306gusto, kiu kondamnis Ce\u0301dric Herrou je kvar monatoj da kondic\u0302a malliberejo. Tiu jug\u0302o au\u0306guras kondamnon de multnombraj personoj, kies nura motivo estas helpi migrantajn kaj rifug\u0302intajn personojn, sen alia motivo ol respektigi la homajn rajtojn."}, {"text_idx": "#000006", "text": "Kaj lau\u0306 tiuj samaj internaciaj kriterioj, al kiuj estas ligitaj la francaj au\u0306toritatoj, la S\u0302tato devas starigi c\u0302iujn necesajn arang\u0302ojn por protekti la personojn au\u0306 asociojn, kiuj laboras al protektado de la homaj rajtoj, kaj kiuj denuncas iliajn malobservadojn."}, {"text_idx": "#000007", "text": "Nek s\u0302akristoj, nek deliktuloj, tiuj personoj turmentitaj, timigitaj, persekutitaj kaj de nun kondamnitaj, estas antau\u0306 c\u0302io defendantoj de la homaj rajtoj. C\u0302ar temas ja pri protektado de la malobservataj rajtoj de la migrantaj kaj rifug\u0302intaj personoj, kiuj frontas neagadon, misfunkciojn kaj ec\u0302 atencojn kontrau\u0306 tiuj rajtoj plenumintaj de la francaj au\u0306toritatoj."}, {"text_idx": "#000010", "text": "Konsultadoj kaj disdonadoj de nutraj\u0302oj estas interrompitaj de policistoj, timigoj kaj premoj estis kondukitaj por malpersvadi tiujn, kiuj c\u0302iutage mobilizig\u0302as por helpi kaj sukuradi la migrantajn kaj rifug\u0302intajn personojn."}, {"text_idx": "#000011", "text": "La personojn, kiujn ni renkontas estas lacegaj fizike kaj morale, kun oftaj vundoj en rilato kun ilia vojirado. Ili devige fug\u0302is la perfortojn en ilia lando, plejparte trapasis malamikajn teritoriojn, alfrontis Mediteraneon, por finfine atingi ian Eu\u0306ropon, kiu perfidas siajn proprajn valorojn de akceptado kaj protektado."}, {"text_idx": "#000012", "text": "Ni atentigas nian registaron, ke urg\u0302a log\u0302ado, aliro al kuracado, protektado de infaneco kaj azilrajto estas devoj je g\u0302ia s\u0302arg\u0302o. Ni vigle memorigas, ke se hodiau\u0306 civitanoj estas submetitaj al persekutoj kaj juraj kondamnoj, tio estas nur la konsekvenco de la politiko efektivigita. Ni, asocioj de solidareco kaj defendo de la homaj rajtoj, reasertas nian devon plu helpadi, kuracadi, kaj denunci tiuj malobservadojn de la homaj rajtoj sur la franca teritorio."}, {"text_idx": "#000013", "text": "Estas urg\u0302e kaj nemalhaveble, ke la politiko de la franca registaro estu reorientigita tiel, ke g\u0302i respondu al la nepra respekto pri digneco de la migrantaj kaj rifug\u0302intaj personoj, kaj la necesa protektado de tiuj, kiuj helpas ilin."}, {"text_idx": "#000014", "text": "Francio: pojnduelo inter civitanoj kaj au\u0306toritatoj en la sudo de la lando"}, {"text_idx": "#000015", "text": "Jaron post la masakro de Buc\u0302a, Ukrainio \u00ab neniam pardonos \u00bb, promesas Zelenskij\n\u00ab Incidento tus\u0302us miliardon da Homoj \u00bb: en Zaporij\u0302o, bataloj c\u0302irkau\u0306 la nuklea centralo dau\u0306ras\nManifestacioj en Israelo: \u00ab Ni plu batalos \u00bb, avertas la opoziciuloj kontrau\u0306 la reformo pri justico\nFrancio: Internacia Amnestio alarmas \u00ab pri ekscesa uzado de forto kaj arbitraj arestoj"}]